
ROMÂNIA
JUDEŢUL VRANCEA
	       CONSILIUL LOCAL
AL MUNICIPIULUI FOCŞANI

H O T Ă R Â R E

privind aprobarea alocării, din bugetul local al Municipiului Focşani pe anul 2016,
a sumei de 3,20 mii lei pentru premierea elevului Ioan Adrian Toma care a obţinut medalia de aur la Olimpiada Internațională de Geografie din China, Beijing
și a profesorului îndrumător  Octavian Dragomir, precum și acordarea de plachete de merit




                  Consiliul Local al Municipiului Focşani, judetul Vrancea, întrunit în şedinţă extraordinară,
            - analizând proiectul de hotărâre iniţiat de Primarul Municipiului Focşani, prin care se propune aprobarea alocării, din bugetul local al Municipiului Focşani pe anul 2016, a sumei de 3,20 mii lei pentru premierea elevului Ioan Adrian Toma care a obţinut medalia de aur la Olimpiada Internațională de Geografie din China, Beijing și a profesorului îndrumător  Octavian Dragomir, precum și acordarea de plachete de merit, raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 55.573/05.09.2016;
· văzând avizul favorabil al Comisiei de buget şi administraţie publică ;
· având în vedere adresa nr. 53.177/25.08.2016 transmisă de Inspectoratul Şcolar Judeţean Vrancea;
· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,


H O T Ă R Ă Ş T E :

                 Art. 1 Se aprobă alocarea sumei de 2,10 mii  lei din bugetul local al Municipiului Focşani pe anul 2016,  pentru premierea elevului Ioan Adrian Toma care a obţinut medalia de aur la Olimpiada Internațională de Geografie din China - Beijing, organizată în anul 2016, precum și conferirea unei plachete de merit .
                                   
                Art.2 Se aprobă alocarea sumei de 1,10 mii lei din bugetul local al Municipiului Focşani pe anul 2016 pentru premierea profesorului Octavian Dragomir care, prin pregătirea elevului, a contribuit la obţinerea medaliei de aur la Olimpiadea Internațională de Geografie din China - Beijing, organizată în anul 2016 precum și conferirea unei plachete de merit.   
              
Art.3 Sumele prevăzute la art. 1 și 2  vor fi alocate din bugetul propriu al Primăriei Municipiului Focşani de la capitolul bugetar „Cultură, recreere şi religie”(67.02), subcapitolul bugetar „Alte servicii în domeniul culturii, recreerii şi religiei”(67.02.50), articolul bugetar „Alte cheltuieli cu bunuri și servicii” (20.30.30).

    Art. 4 Se împuterniceşte Primarul Municipiului Focşani să acorde premiile şi plachetele de merit prevăzute la art. 1 și 2. 

               Art. 5 Prezenta hotărâre va fi comunicată de către Serviciul administraţie publică locală,  agricultură, cadastru, compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică, Direcţia  resurse umane şi coordonare unităţi subordonate şi Serviciul comunicare.




            PREŞEDINTE DE ŞEDINŢĂ,
                Bogdan Emilian Matișan
                                                                                                     CONTRASEMNEAZĂ,
                                                                                           SECRETARUL MUNICIPIULUI 
                                                                                                              FOCŞANI
                                                                                                   Corhană Eduard Marian

